CELEX: C2006/165/16
Language: da
Date: 2006-07-15 00:00:00
Title: Sag C-11/05: Domstolens dom (Tredje Afdeling) af  11. maj 2006  — Friesland Coberco Dairy Foods BV, der handler under navnet  Friesland Supply Point Ede  mod Inspecteur van de Belastingdienst/Douane Noord/kantoor Groningen (anmodning om præjudiciel afgørelse fra Gerechtshof te Amsterdam — Nederlandene) (EF-toldkodeks — proceduren for forarbejdning under toldkontrol — afslag fra de nationale toldmyndigheder på en ansøgning om bevilling til forarbejdning under toldkontrol — bindende virkning af toldkodeksudvalgets konklusioner — foreligger ikke — Domstolens kompetence til at træffe afgørelse om gyldigheden af disse konklusioner i medfør af artikel 234 EF — foreligger ikke — fortolkning af toldkodeksens artikel 133, litra e) — fortolkning af artikel 502, stk. 3, og artikel 504, stk. 4, i forordning (EØF) nr. 2454/93 — samlet vurdering af alle omstændigheder ved ansøgningen om bevilling)

15.7.2006   
            
            
               DA
            
            
               Den Europæiske Unions Tidende
            
            
               C 165/10
            
         Domstolens dom (Tredje Afdeling) af 11. maj 2006 — Friesland Coberco Dairy Foods BV, der handler under navnet »Friesland Supply Point Ede« mod Inspecteur van de Belastingdienst/Douane Noord/kantoor Groningen (anmodning om præjudiciel afgørelse fra Gerechtshof te Amsterdam — Nederlandene)
   (Sag C-11/05) (1)
   
   (EF-toldkodeks - proceduren for forarbejdning under toldkontrol - afslag fra de nationale toldmyndigheder på en ansøgning om bevilling til forarbejdning under toldkontrol - bindende virkning af toldkodeksudvalgets konklusioner - foreligger ikke - Domstolens kompetence til at træffe afgørelse om gyldigheden af disse konklusioner i medfør af artikel 234 EF - foreligger ikke - fortolkning af toldkodeksens artikel 133, litra e) - fortolkning af artikel 502, stk. 3, og artikel 504, stk. 4, i forordning (EØF) nr. 2454/93 - samlet vurdering af alle omstændigheder ved ansøgningen om bevilling)
   (2006/C 165/16)
   Processprog: nederlandsk
   Den forelæggende ret
   Gerechtshof te Amsterdam
   Parter i hovedsagen
   
      Sagsøger: Friesland Coberco Dairy Foods BV, der handler under navnet »Friesland Supply Point Ede«
   
      Sagsøgt: Inspecteur van de Belastingdienst/Douane Noord/kantoor Groningen
   Sagens genstand
   Anmodning om præjudiciel afgørelse — Gerechtshof te Amsterdam — fortolkning af artikel 133, litra e), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1) — fortolkningen af udtrykket »uden at væsentlige interesser hos Fællesskabets producenter af lignende varer berøres« (økonomiske forudsætninger) — proceduren for forarbejdning under toldkontrol — fortolkning af artikel 502, stk. 2, artikel 504, stk. 4, og artikel 552 i samt bilag 76, del B, til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til forordning (EØF) nr. 2913/92 (EFT L 253, s. 1), som affattet ved forordning (EF) nr. 993/2001 (EFT L 141, s. 1) — bevilling — udtalelse fra udvalget — Domstolens vurdering — kompetence
   Konklusion
   
               1)
            
            
               Der skal i forbindelse med en vurdering af en ansøgning om bevilling til forarbejdning under toldkontrol i medfør af artikel 133, litra e), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, som ændret ved Europa-Parlamentets og Rådets forordning (EF) nr. 2700/2000 af 16. november 2000, ikke blot tages hensyn til færdigvaremarkedet, men også til den økonomiske situation på markedet for de råvarer, der anvendes til at fremstille disse varer.
            
         
               2)
            
            
               De kriterier, der skal tages hensyn til ved vurderingen af »oprettelse eller opretholdelse af […] forarbejdningsvirksomhed« som omhandlet i artikel 133, litra e), i forordning nr. 2913/92, som ændret ved forordning nr. 2700/2000, og artikel 502, stk. 3, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til forordning nr. 2913/92, som ændret ved Kommissionens forordning (EF) nr. 993/2001 af 4. maj 2001, kan omfatte kriteriet vedrørende skabelse af et minimumsantal arbejdspladser som følge af den planlagte forarbejdningsvirksomhed, men er ikke begrænset til dette. Kriterierne afhænger af arten af den pågældende forarbejdningsvirksomhed, og de nationale toldmyndigheder, der har til opgave at undersøge de økonomiske forudsætninger i henhold til disse to bestemmelser, skal foretage en samlet vurdering af alle de relevante forhold, herunder antallet af skabte arbejdspladser, værdien af den foretagne investering eller varigheden af den planlagte virksomhed.
            
         
               3)
            
            
               Toldkodeksudvalgets konklusioner i henhold til artikel 133, litra e), i forordning nr. 2913/92, som ændret ved forordning nr. 2700/2000, kan ikke gøres til genstand for en gyldighedsundersøgelse i medfør af artikel 234 EF.
            
         
               4)
            
            
               Toldkodeksudvalgets konklusioner er ikke bindende for de nationale toldmyndigheder, der træffer afgørelse om en ansøgning om bevilling til forarbejdning under toldkontrol.
            
         
      (1)  EUT C 82 af 2.4.2005.